Alcàsser Dispararà un Castell de Focs Artificials per a Homenatjar les Falles
dc., 17/03/2021 - 19:07

A causa de la pandèmia del coronavirus, la celebració de les Falles s'ha hagut d'ajornar al segon semestre de l'any. No obstant això, des de l'Ajuntament d'Alcàsser s'han organitzat diferents accions per a homenatjar als fallers i falleres i posar en valor els sectors tradicionals de la festa.

Així, a més de la plantà simbòlica que es va realitzar en el consistori on, ara, llueix La Torre creada pels artistes fallers locals, aquest dijous, 18 de març, s'emetrà, a través de les xarxes socials, el vídeo homenatge #AlcàsserViuLesFalles que compta amb la participació dels representants de les diferents falles del poble.

Finalment, a les 21.45 hores, es dispararà un castell de focs artificials a càrrec de la pirotècnia Ricardo Caballer, que serà retransmesa en directe pels canals municipals de YouTube i Facebook.

L'alcaldessa del municipi, Eva Zamora, ha demanat a la població prudència. «És important complir amb totes les mesures sanitàries i evitar aglomeracions. No volíem deixar passar l'oportunitat de traslladar als nostres carrers una mica de l'esperit faller, però sempre amb responsabilitat i amb la màxima prudència».